पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. इश्मीत सिंह म्यूजिक इंस्टीट्यूट को 5 करोड़ दे पाने में असमर्थ गलाडा के अधिकारी डिफॉल्टर्स से 16 करोड़ रुपए वसूल नहीं पा रहे हैं। अगर गलाडा के अधिकारी डिफॉल्टर्स पर सख्ती करें तो 16 करोड़ रुपए गलाडा के खजाने में आ सकते हंै। इससे न केवल इश्मीत सिंह म्यूजिक इंस्टीट्यूट का आर्थिक सहयोग किया जा सकता है, बल्कि गलाडा खुद अपने प्रोजेक्ट को शुरू कर सकता है।
ग्रेटर लुधियाना एरिया डेवलेपमेंट अथॉरिटी (गलाडा) ने 16 करोड़ की रिकवरी के लिए पिछले एक साल में 400 से ज्यादा नोटिस भेज दिए, लेकिन इस पर कोई सख्ती नहीं दिखाई जा रही है। शहर में गलाडा अपनी संपत्तियां लोगों को अलॉट कर रहा है। इसके एवज में फीस जमा कराने में कई लोग पीछे हट रहे हैं। प्लॉट, फ्लैट व इंस्टीट्यूट के नाम पर जमीन तो लोग अलॉट करवा लेते हैं, लेकिन उसकी फीस जमा नहीं करवा रहे हैं। गलाडा के अधिकारी अपनी नौकरी बचाने के लिए मात्र नोटिस भेज कर फॉर्मेलिटी पूरा कर रहे हैं।
इन मदों से होनी है रिकवरी
गलाडा की तरफ से बनाई गई रिपोर्ट में कहा गया है कि 31 मार्च तक 16.05 करोड़ रुपए की रिकवरी होनी है। इसमें 10.35 करोड़ रुपए हाउसेस के मद से, 1.65 करोड़ रुपए रेजीडेंशियल प्लॉट, 1.73 करोड़ रुपए कमर्शियल प्लॉट, 98 लाख रुपए इंस्टीट्यूशनल प्लॉट और 1.32 करोड़ रुपए अन्य स्कीम से रिकवरी करना है।
नोटिस भेज कर नौकरी चला रहे हैं अधिकारी
ग्रेटर लुधियाना एरिया डवलपमेंट अथॉरिटी (गलाडा) के अधिकारी मकानों, प्लाट्स के डिफाल्टर को सिर्फ नोटिस भेज कर अपनी नौकरी चला रहे हैं। ये अधिकारी 16 करोड़ रुपए के बताया वसूलने में कोई दिलचस्पी नहीं दिखा रहे हैं। गलाडा की तरफ से भेजे जाने वाले नोटिस में कहा जाता है कि 30 दिन में अगर बकाया रकम जमा नहीं कराई गई तो कानूनी कार्यवाही की जाएगी। लेकिन गलाडा के अधिकारी मात्र नोटिस तक सीमित रहते हैं। ऐसे में करोड़ों रुपए बकाया वसूलने में कोई भी अधिकारी गंभीर नहीं है।
इंस्टीट्यूट के नाम पर कंगाली
इश्मीत सिंह म्यूजिक इंस्टीट्यूट को पांच करोड़ देने के नाम पर गलाडा कंगाली का रोना रो रहा है। जबकि 16 करोड़ रुपए की वसूली कर के इंस्टीट्यूट को आर्थिक सहयोग किया जा सकता है। गलाडा के अधिकारी अगर चाहें तो यह रकम वसूली जा सकती है और इश्मीत सिंह म्यूजिक इंस्टीट्यूट का ओपन इयर थिएटर और हॉस्टल बनाया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn